pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บสย. เปิดโครงการค้ำประกันสินเชื่อผู้ประกอบการ SMEs ประชารัฐ และนโยบายรัฐ ผ่านธนาคารกรุงไทย วงเงินค้ำฯ 10,000 ล้านบาท
วันอังคารที่ 6 พฤศจิกายน 2561
บสย. เปิดโครงการค้ําประกันสินเชื่อผู้ประกอบการ SMEs ประชารัฐ และนโยบายรัฐ ผ่านธนาคารกรุงไทย วงเงินค้ําฯ 10,000 ล้านบาท
บรรษัทประกันสินเชื่ออุตสาหกรรมขนาดย่อม (บสย.) สนับสนุนต่อยอดธุรกิจ SMEs ไทย เปิดตัว โครงการค้ําประกันสินเชื่อ ผู้ประกอบการ SMEs ประชารัฐ และนโยบายรัฐบาล ผ่าน ธนาคารกรุงไทย วงเงินค้ําฯ 10,000  ล้านบาท
นายสุรชัย ดนัยตั้งตระกูล ประธานกรรมการ บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย. และ ธนาคารกรุงไทย จํากัด (มหาชน) ร่วมกันเปิดตัวโครงการค้ําประกันสินเชื่อผู้ประกอบการ SMEs ประชารัฐ และ นโยบายรัฐ เพื่อให้การสนับสนุนและต่อยอดธุรกิจ SMEs ไทย เปิดกว้างผู้ประกอบการ SMEs ที่อยู่ในภาคเศรษฐกิจเพื่อการขับเคลื่อนและพัฒนาเศรษฐกิจและสังคม ตามนโยบายประชารัฐ และ นโยบายรัฐบาล ผ่านโครงการค้ําประกันสินเชื่อ SMEs ทวีทรัพย์ (PGS7) ให้แก่ผู้ประกอบการ SMEs ทั้งประเภท บุคคลธรรมดา และ นิติบุคคล
โครงการค้ําประกันสินเชื่อ บสย. ผ่านธนาคารกรุงไทย ได้แก่ 1.โครงการค้ําประกันสินเชื่อกรุงไทย sSME ร้านค้าธงฟ้าประชารัฐ สําหรับผู้ประกอบการ ที่เข้าร่วมโครงการร้านค้าธงฟ้าประชารัฐและติดตั้งเครื่อง EDC 2.โครงการค้ําประกันสินเชื่อธุรกิจ กรุงไทย มินิบัส สําหรับผู้ประกอบการรถตู้โดยสาร ตามโครงการเปลี่ยนรถโดยสารประจําทางขนาดเล็กแทนรถตู้โดยสาร 3.โครงการค้ําประกันสินเชื่อธุรกิจ กรุงไทย sSME EEC 4.0 สําหรับผู้ประกอบการที่อยู่ในเขตพื้นที่จังหวัดชลบุรี ระยอง และ ฉะเชิงเทรา รวมถึงคู่ค้าธุรกิจที่เกี่ยวข้อง ธุรกิจต่อยอด หรือ Supply Chain กับธุรกิจในเขตพื้นที่ 3 จังหวัด
4. โครงการค้ําประกันสินเชื่อกรุงไทยเพื่อธุรกิจท่องเที่ยวและธุรกิจต่อเนื่อง สําหรับผู้ประกอบการ SMEs ที่ประกอบธุรกิจที่เกี่ยวข้องกับอุตสาหกรรมการท่องเที่ยว อาทิ โรงแรม โฮสเทล ร้านอาหาร สปา รถเช่า เป็นต้น รวมถึงให้การสนับสนุนการเข้าถึงสินเชื่อและค้ําประกันสินเชื่อ แก่ผู้ประกอบการกลุ่มอุตสาหกรรมเป้าหมายอื่นๆ ได้แก่ เกษตรแปรรูป โลจิสติกส์ และ S-Curve รวมวงเงินค้ําประกันสินเชื่อ 10,000 ล้านบาท และ ฟรี ค่าธรรมเนียมค้ําประกัน 3 ปีแรก โดยรัฐบาลและธนาคารกรุงไทย สนับสนุนค่าธรรมเนียมค้ําประกันแทนผู้ประกอบการ
นายสุรชัย กล่าวว่า ความร่วมมือของทั้ง 2 หน่วยงานในครั้งนี้ จะช่วยขับเคลื่อนนโยบายรัฐเพื่อให้ผู้ประกอบการ SMEs เข้าถึงแหล่งทุนได้เร็ว และง่ายขึ้น ซึ่งขณะนี้ บสย.ได้อนุมัติการค้ําประกันสินเชื่อ ในโครงการดังกล่าว รวม 477 ราย วงเงินค้ําประกันสินเชื่อกว่า 291 ล้านบาท (ณ 2 พ.ย. 2561) ทั้งนี้ บสย. ยังมีโครงการค้ําประกันสินเชื่ออื่นๆ ผ่านสินเชื่อธนาคารกรุงไทย อีก 3 โครงการ ได้แก่ 1.โครงการค้ําประกันสินเชื่อ สําหรับ SMEs นิติบุคคลบัญชีเล่มเดียว 2.โครงการค้ําประกันสินเชื่อ SMEs รายเล็ก วงเงินค้ําประกันสินเชื่อต่อรายไม่เกิน 5 ล้านบาท และ 3. โครงการค้ําประกันสินเชื่อสําหรับ SMEs ทั่วไป
บรรษัทประกันสินเชื่ออุตสาหกรรมขนาดย่อม ศูนย์ลูกค้าสัมพันธ์ 0-2890-9999
ชนิญญา สันสมภาค   081-860-7477   chaninya@tcg.or.th  www.tcg.or.th
ศรัญยู ตันติเสรี   091-771-2885   saranyu@tcg.or.th   www.facebook.com/tcg.or.th
วิขุดา ก้องกีรติ  089-605-9870  wichuda@tcg.or.th
รัฐบาลไทย-ข่าวทำเนียบรัฐบาล-“ยุติธรรม” หารือแนวทางด้านประชาสัมพันธ์ เน้นสร้างการรับรู้แก่ประชาชน
วันศุกร์ที่ 27 มกราคม 2560
“ยุติธรรม” หารือแนวทางด้านประชาสัมพันธ์ เน้นสร้างการรับรู้แก่ประชาชน
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม เป็นประธานการประชุมเพื่อหารือแนวทางการเผยแพร่ประชาสัมพันธ์ผลการดําเนินงานของกระทรวงยุติธรรม
เมื่อวันพุธที่ ๔ มกราคม ๒๕๖๐ เวลา ๑๓.๓๐ น.
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
เป็นประธานการประชุมเพื่อหารือแนวทางการเผยแพร่ประชาสัมพันธ์ผลการดําเนินงานของกระทรวงยุติธรรม
รวมทั้งแนวทางการเผยแพร่ประชาสัมพันธ์เกี่ยวกับกฎหมายให้ประชาชนรับทราบ
อันจะเป็นการสร้างการรับรู้และอํานวยความสะดวกให้ประชาชนสามารถเข้าถึงข้อมูลข่าวสาร
ด้านงานยุติธรรมได้โดยง่าย รวดเร็ว และเสมอภาค
โดยมีผู้บริหาร ข้าราชการ เจ้าหน้าที่ในสังกัดกระทรวงยุติธรรม และผู้ที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-รองปลัด ก.อุตฯ ร่วมงาน SD Symposium 2108: Circular Economy
วันพฤหัสบดีที่ 12 กรกฎาคม 2561
รองปลัด ก.อุตฯ ร่วมงาน SD Symposium 2108: Circular Economy
นางสาวนิสากร จึงเจริญธรรม รองปลัดกระทรวงอุตสาหกรรม  และคณะ ร่วมงาน SD Symposium 2108: Circular Economy ณ โรงเเรม ดิ พลาซา แอทธินี กรุงเทพ
เมื่อวันที่ 9 กรกฎาคม 2561 นางสาวนิสากร จึงเจริญธรรม รองปลัดกระทรวงอุตสาหกรรม นางอนงค์ ไพจิตรประภาภรณ์ ผู้ตรวจราชการกระทรวงอุตสาหกรรม นายบรรจง สุกรีฑา รองอธิบดีกรมโรงงานอุตสาหกรรม ร่วมงาน SD Symposium 2108: Circular Economy ณ โรงเเรม ดิ พลาซา แอทธินี กรุงเทพ โดยมี ดร.สมคิด จาตุศรีพิทักษ์ รองนายกรัฐมนตรี กล่าวเปิดงานและปาฐกถาพิเศษ การงานจัดงานในครั้งนี้ มีวัตถุประสงค์เพื่อสร้างความตระหนักและร่วมผลักดันให้เกิดการใช้ทรัพยากรอย่างมีประสิทธิภาพสูงสุด ตั้งแต่กระบวนการผลิตจนถึงการบริโภค ซึ่งจะสามารถช่วยสร้างการเติบโตอย่างสมดุลของการดําเนินธุรกิจ การยกระดับคุณภาพชีวิต และอนาคตของโลกที่ยั่งยืน ในหัวข้อ Circular Economy (return / make / use) :the future we create และได้รับความสนใจจากหน่วยงานภาคเอกชน ภาครัฐ ประชาชน และสื่อมวลชนทั้งไทยเเละต่างชาติเข้าร่วมงาน กว่า 900 คน
โดยท่านรองนายกฯ ได้กล่าวขอบคุณ SCG ในฐานะภาคเอกชนที่ให้ความสําคัญกับการสร้าง กระตุ้นให้สังคมเกิดความตระหนักถึงการใช้ทรัพยากร สิ่งเเวดล้อมให้เกิดความคุ้มค่าเเละยั่งยืน จึงเกิดเป็นงาน Circular Economy ขึ้นมา โดยใช้ความรู้ด้าน innovation และใช้พลังหรือแบรนด์ที่เข้มเเข็งของ SCG ขับเคลื่อนให้คนในประเทศตื่นตัวในเรื่องการใช้ทรัพยากรและรักษาสิ่งเเวดล้อม Circular economy สอดคล้องกับยุทธศาสตร์ ของรัฐบาลที่ได้กําหนดในแผนการพัฒนาประเทศ ซึ่งเรากําลังขับเคลื่อนเศรษฐกิจโดยการสร้าง พัฒนาภาคธุรกิจให้เกิดvalue   มีนวัตกรรม เกิดผลิตภัณฑ์ใหม่ และในขณะเดียวกันก็ขับเคลื่อนไปพร้อมกับการรู้จักใช้ทรัพยากรอย่างคุ้มค่าเเละเกิดประโยชน์สูงสุด และทําอย่างไรให้มีทรัพยากรให้คนรุ่นหลังได้ใช้อย่างยั่งยืน
“ความสําเร็จในประเด็น circular economy ความยั่งยืนของทรัพยากร โดยทุกภาคส่วนจะต้องร่วมกันสร้างความตระหนัก สร้างการรับรู้ ให้ความรู้ ในการใช้ประโยชน์จากทรัพยากรให้คุ้มค่า และวิธีการรักษ์สิ่งเเวดล้อม โดยจะต้องผลักดันปลูกฝัง สร้างจิตสํานึกตั้งเเต่เยาวชน ประชาชน ผู้ประกอบการ และภาครัฐ ต้องร่วมมือกันอย่างเข้มเเข็ง เพื่อการพัฒนาที่ยั่งยืนต่อไปในอนาคต” ดร.สมคิดฯ กล่าวทิ้งท้าย
นอกจากนี้ภายในงานดังกล่าวยังมีการ บรรยายในหัวข้อ “CIRCULAR MINDSET” โดย Mr.Peter Bakker,President &CEO of WBCSD การเสวนาหัวข้อ กระบวนการดําเนินธุรกิจในรูปแบบ circular Economy โดย Dupont, Michelin, DOW และ SCG  และการสัมมนาในหัวข้อย่อย ดังนี้ (1) GLOBAL SHARING (2) CIRCULAR COMMUNITY (3) DIGITAL FOR CIRCULAR ECONOMY และ (4) CIRCULAR WASTE VALUE CHAIN
รัฐบาลไทย-ข่าวทำเนียบรัฐบาล-กอช. เปิดให้ตรวจสอบสิทธิ “ผู้มีสิทธิรัฐสมทบเงินออม” ผ่านออนไลน์ได้แล้ว
วันจันทร์ที่ 5 กุมภาพันธ์ 2561
กอช. เปิดให้ตรวจสอบสิทธิ “ผู้มีสิทธิรัฐสมทบเงินออม” ผ่านออนไลน์ได้แล้ว
กองทุนการออมแห่งชาติ หรือ กอช. เพิ่มความสะดวกให้ประชาชนสามารถ “ตรวจสอบสิทธิสมัครสมาชิก” รับสิทธิรัฐสมทบเงินออมไว้ใช้ยามเกษียณ รู้ผลทันที ผ่านเว็บไซต์ กอช. www.nsf.or.th ได้แล้ว
กองทุนการออมแห่งชาติ หรือ กอช. เพิ่มความสะดวกให้ประชาชนสามารถ “ตรวจสอบสิทธิสมัครสมาชิก” รับสิทธิรัฐสมทบเงินออมไว้ใช้ยามเกษียณ รู้ผลทันที ผ่านเว็บไซต์ กอช. www.nsf.or.th ได้แล้ว ทุกวันตั้งแต่เวลา 8.30-24.00 น. ช่วยเพิ่มความสะดวกให้ประชาชน จากเดิมต้องไปติดต่อที่สาขาธนาคารรัฐทั้ง 4 แห่ง หรือที่หน่วยรับสมัคร กอช. เท่านั้น พร้อมสามารถ “ดาวน์โหลด ใบสมัคร” ได้ตลอด 24 ชั่วโมง เพื่อกรอกข้อมูลสมัครเป็นสมาชิก กอช. ก่อนนําไปยื่นที่หน่วยรับสมัคร
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า ประชาชนที่สนใจสมัครเป็นสมาชิก กอช. รับสิทธิรัฐสมทบเงินออมไว้ใช้ยามเกษียณ สามารถตรวจสอบด้วยตัวเองและรู้ผลทันทีว่าเป็นผู้มีสิทธิสมัครได้หรือไม่ ผ่านระบบ “ตรวจสอบสิทธิสมัครสมาชิก” ในเว็บไซต์ กอช. www.nsf.or.th เพียงระบุเลขประจําตัวประชาชน 13 หลัก และระบุหมายเลขโทรศัพท์มือถือของตนเองหรือผู้ที่สามารถติดต่อได้ โดยตรวจสอบสิทธิได้ทุกวัน ตั้งแต่เวลา 8.30-24.00 น. ทําให้ได้รับความสะดวกมากขึ้น รู้ว่ามีสิทธิสมัครเป็นสมาชิก กอช. รับสิทธิรัฐสมทบเงินออมได้หรือไม่ ก่อนเดินทางไปสมัครที่หน่วยรับสมัคร และยังสามารถ “ดาวน์โหลดใบสมัครสมาชิก” ได้ตลอด 24 ชั่วโมง ผ่านเว็บไซต์ กอช. www.nsf.or.th เพื่อกรอกข้อมูล ก่อนไปยื่นต่อเจ้าหน้าที่หน่วยรับสมัคร จากเดิมการตรวจสอบสิทธิและการขอใบสมัครสมาชิก กอช. จะต้องติดต่อเจ้าหน้าที่ที่หน่วยรับสมัครเท่านั้น
สําหรับผู้สมัครเป็นสมาชิก กอช. จะต้องผ่านการตรวจสอบสิทธิทุกคน ตามที่กําหนดใน “ประกาศคณะกรรมการกองทุนการออมแห่งชาติ เรื่อง การสมัครเป็นสมาชิก การจ่ายเงินสะสม และการแสดงเจตนาต่อกองทุนกรณีสมาชิกถึงแก่ความตาย พ.ศ.2558 และที่แก้ไขเพิ่มเติม” เนื่องจากประชาชนทั่วประเทศที่มีสิทธิสมัครเป็นสมาชิก กอช. รับสิทธิรัฐสมทบเงินออม มีจํานวนกว่า 21 ล้านคน ส่วนใหญ่เป็นแรงงานนอกระบบที่มีความหลากหลายด้านการประกอบอาชีพและสวัสดิการที่ได้รับ จะได้รู้ชัดเจนว่าตนเองเป็นผู้มีสิทธิสมัครเป็นสมาชิก กอช. หรือไม่ และเพื่อยืนยันว่าเป็นผู้มีสิทธิสมัครสมาชิก กอช. ได้จริง
สอบถามข้อมูลเพิ่มเติมได้ที่ สายด่วนเงินออม โทร.02-017-0789 เวลาทําการ วันจันทร์-ศุกร์ เวลา 08.30-17.30 น. เว็บไซต์ กอช. www.nsf.or.th / Facebook : กองทุนการออมแห่งชาติ-กอช. / Line: @nsf.th / E-mail: info@nsf.or.th หรือสมัครเป็นสมาชิก กอช. รับสิทธิ์รัฐสมทบเงินออม สามารถนําบัตรประจําตัวประชาชนไปติดต่อสมัครได้ที่ ธนาคารกรุงไทย ธนาคารออมสิน ธ.ก.ส. ธอส. ทุกสาขา สํานักงานคลังจังหวัดทุกแห่ง สถาบันการเงินชุมชนที่เข้าร่วม และเครือข่ายรับสมัครสมาชิก กอช. ทั่วประเทศ ....กอช. คุณออม รัฐช่วยออม คุณได้บํานาญ.....
รัฐบาลไทย-ข่าวทำเนียบรัฐบาล-รมว.วธ.เป็นประธานในพิธีมอบรางวัลและเปิดนิทรรศการการประกวดภาพถ่ายทางวัฒนธรรม หัวข้อ “เทศกาล การแสดง ศิลปวัฒนธรรม ประเพณี” ใต้ร่มพระบารมี ๒๓๕ ปี กรุงรัตนโกสินทร์
วันพฤหัสบดีที่ 6 กรกฎาคม 2560
รมว.วธ.เป็นประธานในพิธีมอบรางวัลและเปิดนิทรรศการการประกวดภาพถ่ายทางวัฒนธรรม หัวข้อ “เทศกาล การแสดง ศิลปวัฒนธรรม ประเพณี” ใต้ร่มพระบารมี ๒๓๕ ปี กรุงรัตนโกสินทร์
นายวีระ โรจน์พจนรัตน์ รัฐมนตรีว่าการกระทรวงวัฒนธรรมเป็นประธานในพิธีมอบรางวัลและเปิดนิทรรศการการประกวดภาพถ่ายทางวัฒนธรรม หัวข้อ “เทศกาล การแสดง ศิลปวัฒนธรรม ประเพณี” ใต้ร่มพระบารมี ๒๓๕ ปี กรุงรัตนโกสินทร์
วันที่ ๕ กรกฎาคม ๒๕๖๐ เวลา ๑๔.๐๐ น. นายวีระ โรจน์พจนรัตน์ รัฐมนตรีว่าการกระทรวงวัฒนธรรมเป็นประธานในพิธีมอบรางวัลและเปิดนิทรรศการการประกวดภาพถ่ายทางวัฒนธรรม หัวข้อ “เทศกาล การแสดง ศิลปวัฒนธรรม ประเพณี” ใต้ร่มพระบารมี ๒๓๕ ปี กรุงรัตนโกสินทร์ โดยมีนายปรารพ เหล่าวานิช เลขานุการรัฐมนตรีว่าการกระทรวงวัฒนธรรม น.ส.วิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย ผู้บริหารกระทรวงวัฒนธรรม ศิลปินแห่งชาติ ช่างภาพและสื่อมวลชน เข้าร่วมงาน ณ ห้องออดิทอเรียม หอศิลป์ร่วมสมัยราชดําเนิน กรุงเทพฯ
การจัดการประกวดในครั้งนี้ มีผู้ส่งผลงานเข้าประกวดทั้งสิ้นจํานวน ๑๙๑ คน มีรูปที่เข้าประกวด ๖๒๐ ภาพ จากทั่วประเทศ โดยสํานักงานศิลปวัฒนธรรมร่วมสมัยได้เชิญผู้ทรงคุณวุฒิทางด้านการ ถ่ายภาพมาเป็นคณะกรรมการดําเนินการคัดเลือกภาพถ่ายที่สะท้อนมุมมองทางศิลปวัฒนธรรมไทยในเชิงสร้างสรรค์และมีคุณค่าทางด้านความงาม จํานวน ๔ ท่าน ได้แก่ นายยรรยง โอฬาระชิน ศิลปินแห่งชาติ สาขาทัศนศิลป์(วิจิตรศิลป์) ภาพถ่าย ปี 2550 นายวรนันทน์ ชัชวาลทิพากร ศิลปินแห่งชาติ สาขาทัศนศิลป์(วิจิตรศิลป์) ภาพถ่าย ปี 2552 นายธีรภาพ โลหิตกุล ศิลปินแห่งชาติ สาขาวรรณศิลป์(สารคดี) ปี 2558 นายดาว วาสิกศิริ นายกสมาคมถ่ายภาพแห่งประเทศไทยในพระบรมราชูปถัมภ์ ทั้งนี้สํานักงานศิลปวัฒนธรรมร่วมสมัย เล็งเห็นถึงคุณค่าของผลงานการถ่ายภาพบันทึกประวัติศาสตร์กรุงรัตนโกสินทร์ในครั้งนี้ ควรได้รับการเผยแพร่ให้ประชาชนได้มีโอกาสเรียนรู้ศิลปวัฒนธรรมผ่านภาพถ่าย จึงได้จัดนิทรรศการโครงการประกวดภาพถ่ายทางวัฒนธรรม หัวข้อ “เทศกาล การแสดง ศิลปวัฒนธรรม ประเพณี” ใต้ร่มพระบารมี ๒๓๕ ปี กรุงรัตนโกสินทร์ ซึ่งเป็นการจัดแสดงผลงานของผู้ที่ได้รับรางวัลและผู้ที่ได้รับคัดเลือกให้เข้าร่วมแสดง และในโอกาสนี้ได้รับเกียรติจากคณะกรรมการตัดสิน การประกวดฯ อนุญาตให้นําผลงานมาร่วมจัดแสดงด้วย รวมทั้งสิ้นจํานวน ๙๐ ภาพ นิทรรศการจัดแสดงจะตั้งแต่วันที่ ๑ – ๒๐ กรกฏาคม ๒๕๖๐ ณ หอศิลป์ร่วมสมัยราชดําเนิน
รัฐบาลไทย-ข่าวทำเนียบรัฐบาล- เปิดศูนย์ที่นี่มีงานทำ 11 จังหวัดทั่วประเทศ
วันพุธที่ 25 กรกฎาคม 2561
เปิดศูนย์ที่นี่มีงานทํา 11 จังหวัดทั่วประเทศ
รัฐบาลเปิดศูนย์ที่นี่มีงานทําในพื้นที่ 11 จังหวัดทั่วประเทศ ได้แก่ เชียงใหม่ พิษณุโลก พระนครศรีอยุธยา ปราจีนบุรี นครราชสีมา ขอนแก่น ชลบุรี ระยอง สุราษฎร์ธานี สงขลา และกทม.
พุธที่ 25 ก.ค.61
เปิดศูนย์ที่นี่มีงานทํา 11 จังหวัดทั่วประเทศ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดศูนย์ที่นี่มีงานทําในพื้นที่ 11 จังหวัดทั่วประเทศ ได้แก่ เชียงใหม่ พิษณุโลก พระนครศรีอยุธยา ปราจีนบุรี นครราชสีมา ขอนแก่น ชลบุรี ระยอง สุราษฎร์ธานี สงขลา และกทม. เพื่อส่งเสริมให้บัณฑิตจบใหม่มีงานทําและช่วยให้สถานประกอบการได้แรงงานตรงกับความต้องการ โดยศูนย์ดังกล่าวจะบูรณาการความร่วมมือตามแนวทางประชารัฐ เช่น ให้สถานประกอบการส่งข้อมูลตําแหน่งงานที่ต้องการ ส่วนสถานศึกษาส่งข้อมูลผู้ที่กําลังจะจบการศึกษาให้แก่ศูนย์ เพื่อจับคู่ความต้องการ 2 ฝ่าย นอกจากนี้ จะจัดฝึกอบรมพัฒนาทักษะเพิ่มเติมให้แก่บัณฑิตและบริการแนะแนวอาชีพเป็นรายบุคคล เพื่อสร้างความพร้อมของบัณฑิตอย่างรอบด้าน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดร.สุวิทย์ (รมว.อว.) เปิดการประชุมแพทยศาสตร์ศึกษาแห่งประเทศไทย ครั้งที่ 20 พร้อมรับยุค DIGITAL TRANSFORMATION
วันอาทิตย์ที่ 15 ธันวาคม 2562
ดร.สุวิทย์ (รมว.อว.) เปิดการประชุมแพทยศาสตร์ศึกษาแห่งประเทศไทย ครั้งที่ 20 พร้อมรับยุค DIGITAL TRANSFORMATION
ดร.สุวิทย์ (รมว.อว.) เปิดการประชุมแพทยศาสตร์ศึกษาแห่งประเทศไทย ครั้งที่ 20 พร้อมรับยุค DIGITAL TRANSFORMATION
(11 ธันวาคม 2562) คณะแพทยศาสตร์ศิริราชพยาบาล มหาวิทยาลัยมหิดล จัดงานประชุมวิชาการแพทยศาสตร์ศึกษาแห่งประเทศไทย ครั้งที่ 20 (Educational Disruption in medical schools) การศึกษายุคใหม่รองรับการเปลี่ยนแปลง โดยมี ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานเปิดงานและกล่าวสุนทรพจน์ ณ ห้องประชุมราชปนัดดาสิรินธร อาคารศรีสวรินธิรา โรงพยาบาลศิริราช
การประชุมแพทยศาสตร์ศึกษาแห่งประเทศไทย ครั้งที่ 20 ภายใต้หัวข้อ “Educational Disruption in Medical Schools” เป็นการประชุมวิชาการระดับนานาชาติด้านแพทยศาสตร์ศึกษา จัดขึ้นระหว่างวันที่ 11 - 13 ธันวาคม 2562 ณ อาคารศรีสวรินธิรา โรงพยาบาลศิริราช เพื่อให้ผู้มีส่วนเกี่ยวข้องกับการศึกษาด้านแพทยศาสตร์ได้ร่วมแลกเปลี่ยนเรียนรู้ วางรากฐานระบบการศึกษาที่ทันต่อยุค Digital Transformation สําหรับแพทยศาสตร์ศึกษาในอนาคต ที่ไม่ใช่เฉพาะสถาบันการผลิตแพทย์แห่งประเทศไทย แต่รวมไปถึงสถาบันการผลิตแพทย์ในระดับอาเซียนด้วย
อีกทั้งการประชุมในครั้งนี้ มุ่งเน้นให้เข้าถึงบุคลากรที่หลากหลาย รวมถึงการประชุมแยกย่อยในเรื่องและหัวข้อที่สามารถเลือกเข้าร่วมประชุมได้ตามอัธยาศัย ทั้งในรูปแบบออนไลน์และประชุมด้วยตนเอง โดยมีวิทยากรผู้เชี่ยวชาญทั้งจากยุโรป อเมริกา อาเซียนเข้าร่วม ซึ่งเป็นการเปิดโอกาสให้ผู้สนใจในวงวิชาการศึกษาแพทย์ และผู้ที่เกี่ยวข้องกับการศึกษาในศาสตร์อื่น ๆ สามารถเข้าร่วมประชุมได้
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รอง นรม. พล.อ.อ.ประจินฯ เป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม ครั้งที่ 5/2561
วันอังคารที่ 25 กันยายน 2561
รอง นรม. พล.อ.อ.ประจินฯ เป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม ครั้งที่ 5/2561
รอง นรม. พล.อ.อ.ประจินฯ เป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม พร้อมเห็นชอบพัฒนาระบบการเชื่อมโยงเพื่อจัดตั้งฐานข้อมูลอัตลักษณ์บุคคลแห่งชาติของสถาบันฐานนิติวิทยาศาสตร์
วันนี้ (25 กันยายน 2561) เวลา 14.30 น. ณ ห้องประชุม 301 ตึกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม ครั้งที่ 5/2561 สรุปสาระสําคัญดังนี้
ที่ประชุมได้พิจารณาและมีมติเห็นชอบในหลักการโครงการที่มีประเด็นสําคัญเพื่อขอรับการสนับสนุนเงินกองทุนพัฒนาดิจิทัลเพื่อเศรษฐกิจและสังคม ได้แก่โครงการที่เกี่ยวข้องกับการพัฒนาระบบการเชื่อมโยงเพื่อจัดตั้งฐานข้อมูลอัตลักษณ์บุคคลแห่งชาติของสถาบันนิติวิทยาศาสตร์ โครงการที่เกี่ยวกับการเพิ่มประสิทธิภาพจุดคัดกรองเพื่อความปลอดภัยโดยกองบังคับการปราบปรามการกระทําความผิดเกี่ยวกับอาชญากรรมทางเทคโนโลยี โครงการที่สนับสนุนระบบเทคโนโลยีสารสนเทศและการสื่อสารเพื่อรองรับกิจกรรมด้านความปลอดภัยของสถาบันพระมหากษัตริย์และผู้บริหารประเทศของ บริษัท ทีโอที จํากัด (มหาชน) และ บริษัท กสท โทรคมนาคม จํากัด (มหาชน)
ทั้งนี้ เพื่อให้โครงการต่าง ๆ ดังกล่าวได้บูรณาการข้อมูลให้เป็นไปในทิศทางเดียวกัน มีความถูกต้องแน่นอนและปลอดภัยตลอดจนเป็นการรักษาความสงบเรียบร้อย ความมั่นคงของชาติและสนับสนุนกระบวนการยุติธรรมให้มีความรวดเร็วและมีประสิทธิภาพมากขึ้น
...............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-วราวุธ ประชาสัมพันธ์เลิกใช้ถุงพลาสติก ลุยแจกถุงผ้าจังหวัดราชบุรี
วันอาทิตย์ที่ 10 พฤศจิกายน 2562
วราวุธ ประชาสัมพันธ์เลิกใช้ถุงพลาสติก ลุยแจกถุงผ้าจังหวัดราชบุรี
วราวุธ ประชาสัมพันธ์เลิกใช้ถุงพลาสติก ลุยแจกถุงผ้าจังหวัดราชบุรี
วันนี้ (10 พฤศจิกายน 2562)​ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริห
วราวุธ ประชาสัมพันธ์เลิกใช้ถุงพลาสติก ลุยแจกถุงผ้าจังหวัดราชบุรี
วันนี้ (10 พฤศจิกายน 2562)​ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหารและเจ้าหน้าที่ ทส. ลงพื้นที่จังหวัดราชบุรี เร่งประชาสัมพันธ์ โครงการทําดีด้วยหัวใจ เลิกรับเลิกให้เลิกใช้ถุงพลาสติก Every Day Say No to Plastic Bags พร้อมนําถุงผ้าแจกประชาชน พ่อค้าแม่ค้า และนักท่องเที่ยวเลิกใช้ถุงพลาสติกแบบใช้แล้วทิ้ง หันมาใช้ถุงผ้าแทน ณ ตลาดน้ําเหล่าตั๊กลัก อําเภอดําเนินสะดวก และตลาดเก่าโคยกี๊ อําเภอเมือง จังหวัดราชบุรี งานนี้ได้รับความร่วมจาก หน่วยงานราชการ ร้านค้า ประชาชน และนักท่องเที่ยวที่มาเที่ยวยังตลาดทั้งสองแห่งเป็นอย่างเป็นอย่างดี
รัฐบาลไทย-ข่าวทำเนียบรัฐบาล-ไทยพร้อมร่วมสมัชชารัฐสภาอาเซียนขับเคลื่อนอาเซียนไปสู่ผลลัพธ์ที่เป็นรูปธรรม
วันจันทร์ที่ 26 สิงหาคม 2562
ไทยพร้อมร่วมสมัชชารัฐสภาอาเซียนขับเคลื่อนอาเซียนไปสู่ผลลัพธ์ที่เป็นรูปธรรม
ไทยพร้อมร่วมสมัชชารัฐสภาอาเซียนขับเคลื่อนอาเซียนไปสู่ผลลัพธ์ที่เป็นรูปธรรม
วันนี้ (26 สิงหาคม 2562) เวลา 09.00 น. ณ โรงแรมแชงกรี-ลา กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดการประชุมสมัชชารัฐสภาอาเซียน ครั้งที่ 40 (AIPA) โดยในการประชุมครั้งนี้ มีบุคคลสําคัญเข้าร่วมหลายท่าน ได้แก่ ประธานสมัชชารัฐสภาอาเซียน เลขาธิการสมัชชารัฐสภาอาเซียน รองเลขาธิการอาเซียนด้านประชาคมสังคมและวัฒนธรรมอาเซียน คณะผู้แทนจากประเทศสมาชิกสมัชชารัฐสภาอาเซียน ตัวแทนจากประเทศผู้สังเกตการณ์ และตัวแทนจากองค์กรระหว่างประเทศ
นายกรัฐมนตรียินดีและเป็นเกียรติที่ได้เข้าร่วมพิธีเปิดการประชุม AIPA ในครั้งนี้ เชื่อมั่นว่าทุกฝ่ายต่างมีส่วนช่วยขับเคลื่อนประชาคมอาเซียนให้บรรลุผลสําเร็จตามที่ได้ตั้งเป้าหมายไว้ โดยเฉพาะตลอดระยะเวลา 40 ปีที่ได้ก่อตั้ง AIPA ขึ้นมา ถือว่า AIPA เป็นองค์กรคู่ขนาน และมีบทบาทสําคัญในการสนับสนุนการทํางานของฝ่ายบริหาร และเสาหลักที่ 3 ของอาเซียน ด้านประชาคมสังคมและวัฒนธรรมอาเซียน พร้อมกล่าวขอบคุณทุกฝ่ายที่มีส่วนร่วมสนับสนุนองค์กรให้มีความก้าวหน้า ขอบคุณพลังขับเคลื่อนอาเซียนจากภาคนิติบัญญัติ ตลอดจนแลกเปลี่ยนประสบการณ์และให้คําแนะมาโดยตลอด
โอกาสนี้ นายกรัฐมนตรียินดีที่ AIPA ได้มีส่วนช่วยผลักดันอาเซียนให้นําไปสู่ประชาคมที่ยั่งยืน โดยเฉพาะความมุ่งมั่นที่ต้องการให้อาเซียนปลอดยาเสพติด และกล่าวชื่นชมผลการประชุมคณะมนตรีที่ปรึกษาของสมัชชารัฐสภาอาเซียนว่าด้วยยาเสพติดอันตราย (AIPACODD) ครั้งที่ 2 เมื่อเดือนมีนาคม 2562 ที่ได้เห็นพ้องต่อแนวทางพัฒนาทางเลือก (Alternative Development) และตกลงร่วมกันที่จะบูรณาการการพัฒนาชุมชนในทุกด้านให้มีภูมิต้านทาน รวมถึงพัฒนามาตรการแก้ไข ป้องกัน ปราบปรามยาเสพติดให้หมดไปจากภูมิภาค
นอกจากนี้ ในฐานะที่ประเทศไทยเป็นประธานอาเซียน มุ่งมั่นที่จะขับเคลื่อนแก้ไขปัญหาด้านสิ่งแวดล้อม โดยเฉพาะการประชุมสุดยอดอาเซียน ครั้งที่ 34 ที่ผ่านมา ได้มีการรับรองปฏิญญากรุงเทพฯ ว่าด้วยการต่อต้านขยะทางทะเลในภูมิภาคอาเซียน โดยมุ่งหวังว่า AIPA จะนําปฏิญญาดังกล่าวไปเป็นกรอบในการดําเนินการในส่วนที่เกี่ยวข้องเพื่อประโยชน์แก่ชาวอาเซียนต่อไป
ในช่วงท้าย นายกรัฐมนตรีกล่าวถึงความพร้อมของไทยในการสนับสนุนการทํางานของสํานักงานเลขาธิการอาเซียน และสํานักงานเลขาธิการสมัชชารัฐสภาอาเซียน เพื่อร่วมกันขับเคลื่อนประชาคมอาเซียน และมุ่งหวังว่าการทํางานร่วมกันอย่างใกล้ชิด จะนําไปสู่ผลลัพธ์ที่เป็นรูปธรรม และสร้างความก้าวหน้าอย่างยั่งยืนให้อาเซียนในทุกมิติ อันจะนําไปสู่การเป็นประชาคมอาเซียนที่มีศักยภาพในการแข่งขันพร้อมรับการเปลี่ยนแปลง
รัฐบาลไทย-ข่าวทำเนียบรัฐบาล-นายกรัฐมนตรี กำชับดูแลฝุ่นละออง PM 2.5 ประสานความร่วมมือประเทศเพื่อนบ้าน พร้อมดูแลความปลอดภัยในช่วงเทศกาลปีใหม่
วันอังคารที่ 17 ธันวาคม 2562
นายกรัฐมนตรี กําชับดูแลฝุ่นละออง PM 2.5 ประสานความร่วมมือประเทศเพื่อนบ้าน พร้อมดูแลความปลอดภัยในช่วงเทศกาลปีใหม่
พลเอก ประยุทธ์ จันทร์โอชา นายกรัฐมนตรี กําชับดูแลฝุ่นละออง PM 2.5 ประสานความร่วมมือประเทศเพื่อนบ้าน พร้อมดูแลความปลอดภัยในช่วงเทศกาลปีใหม่
วันนี้ (17 ธ.ค.62) เวลา 13.00 น.ณ บริเวณห้องโถง ตึกบัญชาการ1ทําเนียบรัฐบาลหลังการประชุมคณะรัฐมนตรีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงแก่สื่อมวลชนถึงมาตรการแก้ไขปัญหาฝุ่นละอองว่า รัฐบาลดําเนินการทุกอย่างเต็มที่ โดยสั่งการให้ทุกกระทรวงและหน่วยงานที่เกี่ยวข้องได้เร่งรัดการแก้ไขปัญหา วัสดุที่เหลือจากการเกษตรเช่น อ้อย ข้าวโพด ฯลฯ ก็ให้นํามาทําผลิตภัณฑ์ที่มีคุณค่าเกิดประโยชน์มากขึ้น หรือนําไปเป็นวัสดุเชื้อเพลิงในการผลิตพลังงานในโรงไฟฟ้าชีวมวลขนาดเล็กในชุมชน แทนการเผาที่ส่งผลกระทบต่อสิ่งแวดล้อมนอกจากนี้ ใช้มาตรการและวิธีการใหม่ ๆ ที่เหมาะสม ในการดูแลจุดความร้อนหรือฮอตสปอตในพื้นที่ต่าง ๆ รวมไปถึงการขอความร่วมมือกับประเทศเพื่อนบ้านซึ่งมีปัญหาเรื่องดังกล่าวเช่นกัน
สําหรับการใช้รถขนส่งสาธารณะ ทั้งรถเมล์ รถไฟฟ้า รวมทั้งการก่อสร้างก็มีความก้าวหน้าโดยลําดับ หลายเส้นทางก็ได้มีการเปิดใช้แล้ว ซึ่งคาดว่าจะช่วยลดการใช้รถส่วนตัวลงได้บ้าง เพื่อผลดีต่อการจราจร นายกรัฐมนตรีกล่าวแสดงความเข้าใจว่า บางกรณีก็มีความจําเป็นต้องใช้รถยนต์ส่วนตัวในการรับส่งลูกหลานไปโรงเรียน แต่ขอความร่วมมือในส่วนของเจ้าหน้าที่ภาครัฐ หากไม่มีความจําเป็นมากนัก ก็ให้หันมาใช้บริการขนส่งสาธารณะบ้าง เพราะที่ผ่านมารัฐบาลพยายามดูแลและส่งเสริมรถบริการสาธารณะให้มีคุณภาพยิ่งขึ้น พร้อมๆ ไปกับการเร่งดําเนินการโครงสร้างพื้นฐาน ถนน เส้นทางต่าง ๆ ทั้งเส้นทางถนนปกติและทางด่วนพิเศษที่ต้องจ่ายเงิน เพื่อให้ประชาชนทุกกลุ่มได้เข้าถึงบริการและรับความสะดวกอย่างทั่วถึงตามศักยภาพของแต่ละบุคคล
จากนั้น นายกรัฐมนตรียังได้กล่าวถึงสถานการณ์ภัยแล้งที่บางพื้นที่ไม่มีน้ําทํานาปลังว่า จะต้องหาวิธีการเพาะปลูกพืชแต่ละชนิดให้เหมาะสมกับพื้นที่และสถานการณ์ที่เกิดขึ้น รวมถึงการบริหารจัดการน้ําให้เพียงพอต่ออุปโภคบริโภคของประชาชนโดยขอความร่วมมือประชาชนทุกคนใช้น้ําอย่างประหยัดและเกิดประโยชน์สูงสุด โดยเฉพาะต้องลดปริมาณการใช้น้ําสําหรับการทําการเกษตรลงให้ได้มากที่สุด เพราะมีบางประเทศมีการใช้น้ําทําการเกษตรน้อยกว่าประเทศไทย ซึ่งได้มอบให้หน่วยงานที่เกี่ยวข้องไปศึกษาวิธีการและแนวทางดังกล่าวเพื่อนํามาปรับใช้กับประเทศไทย นอกจากนี้ รัฐบาลยังได้เตรียมบริหารจัดการการให้ใช้น้ําบาดาลมากขึ้น เพื่อเตรียมรองรับแก้ไขปัญหากรณีน้ําอุปโภคบริโภคขาดแคลนน้ําที่และบรรเทาความเดือนร้อนให้กับประชาชน
ในช่วงท้ายของการแถลงข่าว นายกรัฐมนตรียังย้ําถึงมาตรดูแลความปลอดภัยประชาชนในช่วงเทศกาลปีใหม่ว่า พลเอก ประวิตร วงษ์สุวรรณ รองนายกรัฐมนตรี ได้มีการประชุมและออกมาตรการและสั่งการหน่วยงานที่เกี่ยวข้องไปเรียบร้อยแล้ว ทั้งการกวดขันบังคับใช้กฎหมาย การอํานวยความสะดวก การจารจร อาชญากรรม ฯลฯ ส่วนการแก้ไขปัญหาภาคใต้ ขณะนี้ได้มีการเพิ่มมาตรการเชิงรุกมากขึ้น โดยดําเนินการเป็นไปตามกติกาสากล ในการปฏิบัติหน้าที่ก็ขอให้เจ้าหน้าที่รัฐระมัดระวังดูแลตนเองให้ดี รวมถึงการดูแลประชาชนให้ได้รับปลอดภัย พร้อมขอให้ประชาชนให้ความร่วมมือกับเจ้าหน้าที่ด้วย
--------------------
กลุ่มประชาสัมพันธ์และเผยแพร่ สํานักโฆษก